laion/Wikipedia-Exotic huggingface dataset:
ג'ואנה קול

ג'ואנה קול (באנגלית: Joanna Cole;‏ 11 באוגוסט 1944 – 12 ביולי 2020) הייתה סופרת ילדים אמריקאית, שנודעה בשל סדרת הספרים "אוטובוס הקסמים", אשר עובדה לסדרות טלוויזיה ומשחקי וידאו. קול נולדה בניוארק, שבניו ג'רזי. היא למדה באוניברסיטת אינדיאנה ובאוניברסיטת מסצ'וסטס לפני שסיימה תואר B.A בפסיכולוגיה בסיטי קולג' של ניו יורק. קול עבדה כשנה כספרנית בברוקלין, ולאחר מכן התנסתה במספר עבודות שונות. ספר הילדים הראשון שלה יצא לאור ב-1971, אך רק בשנת 1980 הפכה לכותבת ספרי ילדים במשרה מלאה. הספר הראשון של אוטובוס הקסמים נכתב ב-1985 ויצא לאור בשנה העוקבת. סדרת הספרים נחשבה להצלחה גדולה ומכרה עשרות מיליוני עותקים. בעקבות כך עובדה לסדרות טלוויזיה, "אוטובוס הקסמים" ו"אוטובוס הקסמים נוסע שוב", ולסדרת משחקי וידאו שיצאו בין השנים 1994 ל-2001. נפטרה ב-12 ביולי 2020. ג'ואנה קול, במסד הנתונים הקולנועיים IMDb (באנגלית) ערך זה הוא קצרמר בנושא אישים ובנושא ספרות. אתם מוזמנים לתרום לוויקיפדיה ולהרחיב אותו.
בז'ג (פירושונים)

האם התכוונתם ל... בז'ג – עיירה בפולין בז'ג (אנ') – מחוז בפולין בז'ג – גמינה בפולין
המרפאה המלכותית של אדינבורו

המרפאה המלכותית של אדינבורו (באנגלית: Royal Infirmary of Edinburgh) היא בית חולים ציבורי בעיר אדינבורו, בירת סקוטלנד. הוא מבתי החולים הבולטים ביותר בסקוטלנד ובית החולים הציבורי הוותיק בה. בית החולים נוסד בשנת 1729 כמוסד רפואי של צדקה ביוזמת רופאי אדינבורו. הוא הוקם כתוצאה של מאמצים שהחלו עוד ב-1712 ובמימונם של אישים וגופים פרטיים רבים, לרבות קהילות נוצריות. בגלגולו הראשון הוא הוקם בבית קטן בעיר ונודע בשם "הבית הקטן" (Little House). היו בו ארבע מיטות אשפוז, שירתה בו אם בית קבועה ורופאים ורוקחים מהעיר טיפלו בחולים בו ללא תשלום. בשנה הראשונה לקיומו אושפזו בו 35 אנשים. בשנת 1736 הוענק למוסד צ'ארטר מלכותי והוא קיבל את שמו הנוכחי. באותה עת החלה הקמת משכן חדש עבורו לא הרחק ממקומו המקורי, שמומנה גם היא מתרומות פרטיות. בית החולים עבר ב-1745 למשכנו החדש, שכלל 228 מיטות. הוא נבנה ברחוב הנקרא כיום Infirmary Street. עם השנים נוספו למוסד מבנים נוספים. ב-1869 החל לעבוד בו הרופא ג'וזף ליסטר, שנודע בתרומתו הרבה להנחלת השימוש בחיטוי ברפואה. סמוך לאחר מכן עבר שירות האחיות בו מודרניזציה ונוסד במסגרתו בית הספר הראשון לסיעוד בסקוטלנד. בית החולים נותר במקומו עד שנת 1879 ואז עבר למיקום חדש ב-Lauriston Place, שנמצא אז בשולי העיר. במקום זה גדל והתרחב ובו נשאר יותר ממאה ועשרים שנה. בשנת 1948 מוזג בית החולים לתוך שירות הבריאות הלאומי הבריטי החדש. בשנת 2003 נחנך משכנו החדש והמודרני של בית החולים, שנבנה בשיטת PFI בשטח פתוח ברובע "צרפת הקטנה" שמדרום מזרח למרכז העיר. מיקום זה נבחר מתוך הבנה שעל בית החולים לשרת גם את האזורים הסמוכים לאדינבורו מדרום. בניית הקמפוס החדש ארכה שש שנים בעלות של 184 מיליון לירות. הוא משתרע על פני שטח של 120 אלף מטר רבוע וכולל 24 חדרי ניתוח. בית החולים היה חלוץ בהכנסת טיפולים רפואיים מתקדמים לשימוש בסקוטלנד. בשנת 1960 נערך בו ניתוח השתלת הכליה הראשון בבריטניה וב-1964 נפתחה בו היחידה הראשונה בעולם לטיפול נמרץ בחולי לב. הוא היה חלוץ בעריכת ניתוחי השתלות מורכבים בסקוטלנד ובשנת 2012 החלו בו השתלות של מסתם לבבי אאורטלי בצנתור (TAVI). ב-2012 טיפלה מחלקת המיון של בית החולים ב-113 אלף מטופלים, המספר הגבוה ביותר למחלקת מיון בסקוטלנד. בשנת 2016 הוא הוכר אחד מארבעה מרכזי הטראומה הראשיים בסקוטלנד. בשנת 2020 היו בו 900 מיטות אשפוז. בית החולים הוא מוסד אוניברסיטאי המסונף לבית הספר לרפואה של אוניברסיטת אדינבורו, אשר הקים בתחומו את המבנה החדש שלו. בצמוד לבית החולים עומד בבניינו משכנו החדש של בית חולים ידוע אחר באדינבורו - בית החולים המלכותי לילדים חולים. מדיה וקבצים בנושא המרפאה המלכותית של אדינבורו בוויקישיתוף אתר האינטרנט הרשמי של המרפאה המלכותית של אדינבורו היסטוריה של בית החולים על הקמת היחידה הראשונה בעולם לטיפול נמרץ לחולי לב בבית החולים על בית החולים החדש, באתר Edinburgh Architecture PFI hospital opens its doors, באתר חדשות ה-BBC, ‏28 בינואר 2002 New Royal Infirmary Edinburgh, Petit France, www.edinburgharchitecture.co.uk
Live at Third Man Records

Live at Third Man Records (בעברית: הופעה חיה בת'ירד מן רקורדס) הוא אלבום הופעה של הזמרת-יוצרת האמריקאית בילי אייליש. אלבום ההופעה יצא לאור ב-6 בדצמבר 2019 על ידי חברת התקליטים ת'ירד מן רקורדס. במסגרת אלבום ההופעה ביצעה אייליש את מרבית להיטיה בהופעה חיה. בילי אייליש הקליטה במסגרת חברת ת'ירד מן רקורדס עשרה משיריה, על מנת שיאוגדו לאלבום הופעה. האלבום תוכנן להפצה בפורמטים שונים ברחבי העולם, כמו ויניל, הורדה דיגיטלית וכדומה. אלבום ההופעה הופץ באופן עצמאי על ידי ת'ירד מן רקורדס ב-6 בדצמבר 2019, והועמד למכירה רק דרך שתי חנויות שנמצאות בדטרויט ובנאשוויל. ביום מכירותיו הראשון, ב-29 באוגוסט 2020, אלבום ההופעה היה זמין לרכישה גם בחנויות נוספות, מה שהוביל לזינוק במכירות שלו. רוב העותקים של אלבום ההופעה הופצו על גבי תקליט בצבע כחול, עם שילוב של גוון שחור. העטיפה עצמה עוצבה כך שכתוב שמה של "בילי אייליש" ארבע פעמים, בצורה כזו שיוצרת מרובע בצבע צהוב שניצב באמצע העטיפה. מהדורה מוגבלת חלופית של אלבום ההופעה, כוללת בתוכה תקליט ויניל בצבע ירוק ליים, אך ללא תוספות נוספות פרט למה שצוין. אלבום ההופעה זכה להצלחה רבה באוגוסט 2020, כאשר נמכר בלמעלה מ-13 אלף עותקים בשבוע המכירות המיוחד שנעשה עבורו והסתיים ב-3 בספטמבר. הוא הופיע לראשונה במקום ה-55 במצעד הבילבורד 200, תוך ששהה בפסגת מצעדי התקליטים ובראש מצעד אלבומי ה-Tastemaker. מכירותיו של אלבום נחשבות לשבוע המכירות הגדול ביותר שהיה לתקליט בשנת 2020. מידע על האלבום Live at Third Man Records באתר MusicBrainz האלבום Live at Third Man Records באתר Discogs Billie Eilish – Live At Third Man Records, genius (באנגלית) Billie Eilish - Live At Third Man Records, Discogs (באנגלית) Billie Eilish announces release details of Third Man Records live album, NME Music News, Reviews, Videos, Galleries, Tickets and Blogs | NME.COM, ‏2019-12-05 (באנגלית) Matthew Strauss, Billie Eilish Records New Live at Third Man Album, Pitchfork (באנגלית) Billie Eilish - Live at Third Man Records - 12 – Rough Trade, archive.vn, ‏2020-09-10 U.S. Vinyl Album Sales Hit Biggest Week in 2020 After First Record Store Day Drop, Billboard (באנגלית) Eric, Here's Billie Eilish creating the artwork for one of the two limited edition Third Man Records pressings, That Eric Alper, ‏2019-12-05 (באנגלית) Claire Shaffer, Claire Shaffer, Billie Eilish to Release Live Album Recorded at Third Man Records, Rolling Stone, ‏2019-12-04 (באנגלית) Here Is Billie Eilish's Fancy Third Man Vinyl That You're Likely Never Going to Be Able to Own, exclaim.ca (ב־Canadian English) BILLIE EILISH ACOUSTIC SET LIVE AT THIRD MAN RECORDS SET TO RELEASE FRIDAY, thirdmanrecords.com (באנגלית) Live at Third Man Records (באנגלית), 2020-08-15, נבדק ב-2020-08-18
Up Next Session: Billie Eilish

Up Next Session: Billie Eilish הוא המיני-אלבום השני של הזמרת-יוצרת האמריקאית בילי אייליש. המיני-אלבום יצא לאור ב-20 בספטמבר 2017 על ידי חברות התקליטים דארק-רום רקורדס ואינטרסקופ רקורדס. המיני-אלבום יצא במסגרת התוכנית "אפל מיוזיק: הבא". במסגרת הקלטת המיני-אלבום, ביצעה אייליש מחדש את להיטה "Bellyache". השיר נכלל כרצועה הראשונה במיני-אלבום. בהמשך, ביצעה את השיר "Watch", שנלקח במקור מתוך המיני-אלבום הראשון שלה, Don't Smile at Me. השיר נכלל כרצועה השנייה במיני-אלבום הזה. הרצועה השלישית והאחרונה היא השיר "Ocean Eyes", שהוקלט מחדש גם כן. מידע על האלבום Up Next Session: Billie Eilish באתר MusicBrainz האלבום Up Next Session: Billie Eilish באתר Discogs Up Next Session: Billie Eilish, Discogs (באנגלית) Billie Eilish - Up Next Session, Discogs (באנגלית) Apple Music Launches 'Up Next' Developing ArtistProgram With 6lack, Billboard, ‏2017-04-20 Apple Music launches Up Next programme to showcase new talent, www.musicweek.com (באנגלית) 'Up Next' is an Apple Music series highlighting new artists, Engadget (באנגלית)
מגפת הקורונה בסן מרינו

התפשטות מגפת הקורונה בסן מרינו החלה בסוף פברואר 2020. ב-27 בפברואר הודיעה סן מרינו על מקרה ראשון של הדבקה בנגיף הקורונה. מדובר בגבר בן 88 בעל מחלות רקע, אשר הגיע למדינה מאיטליה, אחד ממוקדי ההתפרצות החמורים ביותר באירופה ובעולם. הוא אושפז בבית החולים בעיר רימיני שבאיטליה. ב-1 במרץ הודיעה סן מרינו על מקרה מוות ראשון כתוצאה מנגיף הקורונה של אחד מאזרחיה. מדובר בחולה הקורונה הראשון שאובחן, בן ה-88 שאושפז באיטליה. ב-14 במרץ הכריזה ממשלת סן מרינו על החלת בידוד על כל אזרחי המדינה עד 6 באפריל. באפריל 2020, ממשלת סן מרינו חתמה על הסכם לאספקת חיסונים נגד קורונה מרוסיה ובאמצעות חיסון ספוטניק V חיסנה שני שלישים מאוכלוסייתה (20,000 מתושבי המדינה) עד 10 במאי 2021. מדיה וקבצים בנושא מגפת הקורונה בסן מרינו בוויקישיתוף COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל Coronavirus: primo caso nella Repubblica di San Marino, Altarimini.it, ‏27 בפברואר 2020 (באיטלקית) San Marino Rtv, Coronavirus: è morto il sammarinese ricoverato a Rimini, San Marino Rtv, ‏1 במרץ 2020 (באיטלקית) San Marino Rtv, Nuovo decreto legge in vigore fino al 6 aprile, San Marino Rtv, ‏14 במרץ 2020 (באיטלקית) "Спутник V" спас Сан-Марино
סטאלובה וולה (פירושונים)

האם התכוונתם ל... סטאלובה וולה – עיר בפולין סטאלובה וולה (אנ') – מחוז בפולין
משה אטיאס (פירושונים)

האם התכוונתם ל... משה אטיאס – רואה חשבון, סמנכ"ל כספים בחברת המחשוב "מטריקס", דירקטור בחברת האופנה "עדיקה" ויושב ראש הנהלת ארגון "הרוח הישראלית" משה אטיאַש – עיתונאי וסופר, מחנך, עסקן ופולקלוריסט ישראלי, המזכיר הכללי של הוועד הלאומי בשנות המנדט, מנהלה הראשון של מחלקת החינוך של עיריית ירושלים, חוקר הפולקלור של יהדות ספרד שייך מואיז'ו – שם הבמה של משה אטיאס – מוזיקאי, משורר, מלחין, זמר ופייטן יהודי-מרוקאי; נחשב לנציג בולט של הסגנון האלג'ירי במוזיקה אנדלוסית קלאסית
ארכאפלסטידה

אַרְכֵּאפְּלַסְטִידָה (Archaeplastida; קרויה גם ממלכת הצומח במובן הרחב) היא קבוצה עיקרית של איקריוטים אוטוטרופיים, הכוללים את האצות האדומות, האצות הירוקניות, וצמחי עובר, יחד עם קבוצה קטנה של אצות חד-תאיות ממקור מים מתוקים אשר נקראות גלאוקופיטים. לארכאפלסטידה יש כלורופלסטים המוקפים בשתי ממברנות. דבר זה מצביע על כך שכלורופלסטים אלו נרכשו על ידי הארכאפלסטידה ישירות מכחוליות אנדוסימביוטיות. בכל צאצאי הארכאפלסטידה מלבד Paulinella chromatophora יש כלורופלסטים המוקפים בשלוש או ארבע ממברנות, דבר המצביע על כך שכלורופלסטים אלו נרכשו מישנית על ידי האצות אדומות או הירוקניות. שלא כמו האצות האדומות או הירוקניות, הגלאוקופיטים מעולם לא היו מעורבים באירועים אנדו-סימביוטים מישניים. מדיה וקבצים בנושא ארכאפלסטידה בוויקישיתוף ארכאפלסטידה, באתר האנציקלופדיה של החיים (באנגלית) "The evolution of glycogen and starch metabolism in eukaryotes gives molecular clues to understand the establishment of plastid endosymbiosis". Journal of Experimental Botany. 62 (6): 1775–1801. בינואר 2011. doi:10.1093/jxb/erq411. PMID 21220783. אורכב מ-המקור ב-2013-01-13. {{cite journal}}: (עזרה) Handbook of Marine Microalgae: Biotechnology Advances
סרגל PAINAD

הערכת כאבים בדמנציה מתקדמת (PAINAD - Pain Assessment in Advanced Dementia) הוא סרגל כאב שפותח על ידי ויקטוריה ורדן, אן סי הארלי ולדיסלב ווליצר כדי לספק שיטה כללית לניתוח הכאב שחוו חולים בשיטיון מאוחר. ההערכה מבוצעת באמצעות התבוננות חיצונית של המטפל, ומתן ציון בקטגוריות קבועות לפי שפת הגוף של המטופל. הציון הכולל נע בין 0–10 נקודות. פרשנות אפשרית לציונים היא: 3-1 = כאב קל; 7-4 = כאב בינוני; 10-8 = כאבים עזים. אומדן כאב, היחידה ללימודים קליניים, החוג לסיעוד, אוניברסיטת חיפה אומדן - הערכת כאב, ד"ר סמיונוב ולנטינה, אוניברסיטת בן-גוריון תפיסת כאב ותגובתיות לכאב בקרב אנשים עם מוגבלות שכלית התפתחותית: איתור מדדים אובייקטיביים לכאב, פרופ' רות דפרין ופרופ' חגי פיק, הפקולטה לרפואה, אוניברסיטת תל אביב evelopment and Psychometric Evaluation of the Pain Assessment in Advanced Dementia (PAINAD) Scale 1 Pain Assessment in Advanced Dementia Scale (PAINAD) (אורכב 19.03.2015 בארכיון Wayback Machine) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סרגל FLACC

סרגל FLACC (ראשי תיבות של Face, Legs, Activity, Cry, Consolability scale) הוא סרגל כאב, המשמש להערכת כאב לילדים בגילאי חודשיים עד 7 שנים או אנשים שאינם מסוגלים להביע את כאבם בצורה מילולית. הסרגל נקבע בטווח של 0–10 כאשר 0 אינו מייצג כאבים. הסרגל כולל חמישה קריטריונים, אשר לכל אחד מהם ניתן ציון של 0, 1 או 2. הציון מחושב במספר דרגות כאב: 0 - אין כאב, 3-1 - כאב קל, 7-4 - כאב בינוני, 10-8 - כאב חזק. נמצא כי סרגל ה-FLACC מדויק לשימוש עם מבוגרים ביחידות לטיפול נמרץ (ICU) שאינם מסוגלים לדבר בגלל ההנשמה. סרגל FLACC מספק הערכה זהה לסרגל Checklist of Nonverbal Pain Indicators (CNPI) המשמש בטיפול נמרץ. אומדן כאב, היחידה ללימודים קליניים, החוג לסיעוד, אוניברסיטת חיפה אומדן - הערכת כאב, ד"ר סמיונוב ולנטינה, אוניברסיטת בן-גוריון תפיסת כאב ותגובתיות לכאב בקרב אנשים עם מוגבלות שכלית התפתחותית: איתור מדדים אובייקטיביים לכאב, פרופ' רות דפרין ופרופ' חגי פיק, הפקולטה לרפואה, אוניברסיטת תל אביב "Reliability and validity of the face, legs, activity, cry, consolability behavioral tool in assessing acute pain in critically ill patients". Am. J. Crit. Care. 19 (1): 55–61. 2010. doi:10.4037/ajcc2010624. PMID 20045849. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
להקת קין

קין היא להקת רוק ישראלית שפעלה בשנים 1983-1992, והוציאה מלבד מספר תקליטי שדרים אלבום הופעה "כל כך הרבה זמן". הלהקה יצרה חומר מקורי בסגנון רוק מלודי. מקימי הלהקה, איציק אשכנזי, נתי גלבוע ויהודה אבוטבול למדו יחד בנתניה. כילדים בשכונות הישנות של נתניה מצאו את מפלטם בנגינת רוק בעיקר בבתים של חברי הלהקה מופיעים מופע סלון עוד לפני שידעו להגדיר מהו. ב-1985 הצטרף ללהקה אורן ויינגרטן שהיה סולן וגיטריסט מוביל בהלקת "פיוז". ב-1986 הוציאו לרדיו תקליט שדרים ראשון שכתב והלחין נתי גלבוע. ההפקה המוזיקלית נעשתה על ידי מיקי גל, הבסיסט של להקת גן עדן. באותה שנה הצטרף ללהקה יוסי כהן בפסנתר וקלידים. בסוף אותה שנה יצא לרדיו תקליט שדרים שני שכתב והלחין אורן ויינגרטן. השיר היה להיט שהצליח לא רע במצעדים. בקיץ 1987 שותפה הלהקה בתחרות להקות צעירות בעיר הנוער שהופק מוזיקלית על ידי דני בסן ויזהר אשדות. אשדות שסיים להפיק את התקליט של הזמר אדם צרף את הלהקה כלהקת חימום לסיבוב ההופעות של אדם באותן שנים. מנהל ההפקה של אדם החתים את הלהקה על חוזה הופעות והלהקה הופיעה ואף החלה להקליט אלבום באולפני העוגן שלא הושלם ונגנז עם התגייסותם של חברי הלהקה לצבא. ב-1989 שכרו חברי הלהקה בית ישן ברחוב הושע 10 בתל אביב והפכו אותו לאולפן חזרות והקלטות שבו חיו וניגנו בקומונה. מלבד עבודה על חומרים מקוריים ליוותה הלהקה מספר אומנים ביניהם הזמר גבי שושן. כמו כן הפיקו וניגנו חברי הלהקה עם הזמר מני בגר את הסקיצות של אלבומו החמישי "שנת הדובדבן". בשנת 1990 הרבתה הלהקה להופיעה בתל אביב בעיקר במועדון רוקסן ברמת החיל, עם שולי רמון כזמר. באותה שנה הצטרף ללהקה אייל פלד כבסיסט במקום איציק אשכנזי שפרש. ב-1991 הצטרף ללהקה שי מיארה כמתופף במקום נתי שעבר לקדמת הבמה כסולן. אלובמם היחיד אשר יצא לאור, שנקרא "כל כך הרבה זמן" מורכב ברובו מהופעה חיה שהוקלטה על ידי אמנון גוזי ודורון פיקר במועדון רוקסן בשנת 1991. מלבד ההופעה כולל האלבום גם שני שירים שהוקלטו בהפקה משותפת עם איש הסאונד יואב שדמה כאשר בעמדת התופים הצטרף כאורח המתופף מישל עמר. האלבום נערך מוזיקלית (מאסטרינג) על ידי יזהר אשדות. מתוך האלבום יצאו לרדיו מספר שירים ביניהם "נר לרגלך" ו"רוצח". על אף הצלחת ההופעות, התגברו במהלך המסע המתחים האישיים בין חברי הלהקה. למרות זאת הם הצליחו לעורר את התעניינותה של חברות התקליטים בישראל וקבעו מולן מבחני בד, בתקווה להשיג חוזה הקלטות. למרות העניין הראשוני והאהדה בקרב אנשי חברת התקליטים, המתחים בין חברי הלהקה הכריעו את גורלה לפזר את ההרכב. לאחר פירוק הלהקה פרשו מרבית חבריה מעשייה מוזיקלית פעילה אך חזרו לשתף פעולה מפעם לפעם בעיקר להקלטות של שירים חדשים. השמיים יכולים לחכות, אתר יוטיוב במלחמה, אתר יוטיוב טל פרי, שלבי הבוסר, מעריב, 2 בנובמבר 1988 אייל לוי, להקה, מעריב, 23 ביולי 1990 שולי רמון, אקורד ראשון, מעריב, 4 ביוני 1990 כל כך הרבה זמן, אתר יו טיוב
יחסי ארגנטינה–פרו

יחסי ארגנטינה–פרו הם היחסים הדו-צדדיים שבין בין הרפובליקה הארגנטינאית לבין הרפובליקה של פרו. בין שתי המדינות קיימים יחסים דיפלומטיים מאז 10 ביולי 1822. שתי המדינות חברות באיחוד אומות דרום אמריקה. לארגנטינה שגרירות וקונסוליה כללית בלימה שבפרו, ואילו לפרו שגרירות בבואנוס איירס וקונסוליה כללית במנדוסה. ארגנטינה היוותה ב-2013 יעד ל-14.3% מההגירה הבינלאומית של פרואנים. כמו כן, בין השנים 1994–2012 הארגנטינאים היוו 6% מאוכלוסיית המהגרים בפרו. עם קבלת הידיעות על קבלת העצמאות בדרום, הגיע חוסה דה סן מרטין לפרו, ואחרי מספר ניצחונות נכנס סן מרטין ללימה, שם עדיין היו אלפי ספרדים ששמרו על השפעת ספרד בפוליטיקה ובכלכלה. לבסוף, ב-28 ביולי 1821 הוא הכריז על עצמאות המדינה במילים הבאות. לאחר הכרזת העצמאות הוקמה ממשלה שהעניקה לסן מרטין סמכויות אזרחיות וצבאיות. על אף הסתייגותו מסמכויות אלו, הוא היה משוכנע כי הסכנה לעצמאות פרו טרם פגה. אחת הפעולות הראשונות של הממשלה החדשה הייתה להכריז על רפורמה במוסד העבדות שמטרה הייתה לבטלו לחלוטין. ערך מורחב – מלחמת פרו–אקוודור בשנת 1995 נלחמה פרו באקוודור במלחמת סנפה, מלחמה קצרה בת 33 יום נגד אקוודור בגזרת נהר סנפה שבשטח קורדילרה דל קנדור במערב האמזונאס. ארגנטינה, צ'ילה, ברזיל וארצות הברית, כערבות לפרוטוקול ריו משנת 1942 שסיים את המלחמה הקודמת בין אקוודור לפרו, עבדו יחד עם ממשלות שתי המדינות כדי להשיב את הסטטוס קוו ולסיים את סכסוך הגבול ביניהן. בשנת 2005, גנרל ויקטור מנואל באיאס, לשעבר ראש המטה הכללי של הכוחות המזוינים באקוודור במהלך מלחמת סנפה, השמיע שורה של הצהרות ביחס לסכסוך בין פרו לאקוודור. ב-21 במרץ 2005 נשאל הגנרל דה בייאס בריאיון האם צ'ילה מכרה נשק לאקוודור במהלך מלחמת סנפה וענה:"כן, היה חוזה עם הצבא במהלך הסכסוך." מצד שני, גנרל בייאס חשף כי ארגנטינה ורוסיה מכרו נשק גם לאקוודור במהלך המלחמה. ארגנטינה הודתה במכירה לא חוקית של נשק בכך שחשפה את קיומן של שלושה הסכמים חשאיים שנחתמו על ידי הנשיא קרלוס מנם בין 1991 ל-1995. המחלוקת בנוגע להסכמים התרחשה כאשר התברר הנשק שנמכר לא עבר לפנמה, בוליביה וונצואלה כפי שהוסכם, אולם במקום זאת הנשק עבר לקרואטיה ואקוודור בתקופה ששתי המדינות היו מעורבות במלחמות ונאסר עליהן לקבל סיוע צבאי בינלאומי. המכירה של ארגנטינה לאקוודור כללה 6,500 טונות רובים, תותחים, טילי נ"ט ותחמושת. מנם הועמד לדין בשל הקשר לכאורה שלו למעשים בלתי חוקיים אלה בשנת 2001, אך זוכה על ידי בית המשפט העליון בארגנטינה. בשנת 2018 הסתכם היקף הסחר בין המדינות בכ-1.38 מיליארד דולר. עיקר הסחורות שארגנטינה ייצאה לפרו בשווי כולל של 180 מיליון דולר כללו מינרלים, מלחים, אדמה ופריטי לבוש; עיקר הסחורות שפרו ייצאה לארגנטינה כללו שומנים, כלי רכב ודגן. מדיה וקבצים בנושא יחסי ארגנטינה–פרו בוויקישיתוף Embassy in Peru, משרד החוץ של ארגנטינה Consulate General in Lima, משרד החוץ של ארגנטינה EMBASSY OF PERU IN BUENOS AIRES, ARGENTINA, Embassy Pages CONSULATE GENERAL OF PERU IN MENDOZA, ARGENTINA, Embassy Pages "Perú: Estadísticas de la Emigración Internacional de Peruanos e Inmigración de Extranjeros, 1990 - 2012" (PDF). "Chile niega haber vendido armas a Ecuador antes del conflicto con Perú en 1995". "Comienza juicio contra Carlos Menem". Peru exports from Argentina, Trading Economics Argentina exports from Peru, Trading Economics
אז-זערורה

אַז-זַעַרוּרָה הוא כפר בדואי בלתי מוכר, שנמצא מזרחית לעיירה כְּסִייפִה, לצד כביש 80, ואוכלוסייתו מונה כ-2,600 נפש. הכפר נקרא על שם השיח אַז-זַעַרוּרָה, המשמש להכנת תרופות. בכפר בארות מים וסכרים עתיקים. ההתיישבות הבדואית באזור תועדה עוד בשלהי התקופה העות'מאנית בארץ ישראל. בתקופת המנדט הבריטי הוקמה במקום תחנת משטרה בשם Ras ez-Zuweira או Ez-Zweira, כדי לשמור על הדרך המובילה מבאר שבע לעין חוצוב. במפקד האוכלוסין של 1931 נמנו באזור תחנת המשטרה 11 בתים מיושבים ב־46 נפשות. בכפר אין שירותי בריאות, ועל כן נאלצים תושבים לנסוע לעיירה כְּסִיפִה על מנת לקבל שירותים בסיסיים. בכפר אין מוסדות חינוך וילדי הכפר מתחנכים בעיירה כְּסִיפִה או בכפר הסמוך אַל-פֻרְעָה. בשנת 2005 הגיש ארגון עדאלה עתירה לבג"ץ נגד משרד החינוך שיספק הסעות לילדים המתגוררים בכפר אל הגנים ביישובים הסמוכים או לחלופין להקים בכפר מבנים שישמשו כגנים לילדים. בכפר אין כלל כבישים סלולים. מעל הוואדי הסמוך לכפר אין גשר, כך שבימים גשומים כשהנחל עולה על גדותיו, נחסמת כליל הכניסה והיציאה מן הכפר. מים וחשמל אינם מסופקים לתושבי הכפר על ידי הרשויות. את המים מקבלים התושבים דרך כ־10 נקודות חיבור של חברת 'מקורות' על הכביש הראשי, מהן מושכים התושבים צינורות לכפר. גם אספקת החשמל תלויה בתושבי הכפר, כאשר חלקם משתמשים בפאנלים סולריים; ישנם תושבים שמשתמשים בחשמל מהעיירה הסמוכה כְּסִיפִה ויש גם מי שמחזיקים בגנרטורים. הכפר אַ-זַעַרוּרָה הוא כפר בלתי-מוכר ועל כן נתון בסכנת הריסה ופינוי. לחלק מבתי הכפר יש צווי הריסה ומדי מספר חודשים מתבצעות הריסות בתים בכפר. על פי תוכנית מטרופולין באר-שבע, שטח הכפר נמצא באזור נוף כפרי חקלאי משולב, ועל כן, החוקרת שמונתה לבחון את ההתנגדויות לתוכנית מטרופולין באר-שבע המליצה לאפשר הכרה בכפר. החל משנת 2004 מבקשת חברת רותם אמפרט (חברת בת של כימיקלים לישראל) להקים במקום מכרה פוספטים פתוח. עתירה שהוגשה על ידי עיריית ערד, ארגון עדאלה, תושבי הכפר אַל-פֻרְעָה וארגונים אחרים דרשה מהמועצה הארצית לתכנון ולבנייה להורות על ביטול החלטות המועצה הארצית לפיה תותר במקום כריית פוספטים בטענה שפעילות זו תסכן את בריאותם של תושבי האזור, יהודים ובדואים יחד. בדיון שנערך בבג"ץ ב-27 בפברואר 2019, הוציא ביהמ"ש צו על תנאי למדינה שמטיל עליה את האחריות לשכנע את ביהמ"ש מדוע אל לא להתערב באישור תמ"א 14/ב (הכוללת גם את מכרה הפוספטים בשדה בריר) והורה על החזרת התוכנית אל המועצה הארצית לתכנון ולבנייה. ביהמ"ש נימק את החלטתו בכך שהתוכנית לא בחנה מהן ההשפעות הבריאותיות הפוטנציאליות על תושבי האזור. ורד לי, תמונות במדבר: כך נראים חייהן של הנשים הבדואיות בנגב, באתר הארץ, 6 בפברואר 2017 Kark, Ruth; Frantzman, Seth J. "The Negev: Land, Settlement, the Bedouin and Ottoman and British Policy 1871–1948". British Journal of Middle Eastern Studie. 39, No. 1 (APRIL 2012): 53–77. Census of Palestine 1931. Population of villages, towns and administrative areasCensus of Palestine 1931. Population of villages, towns and administrative areas - P7 רותי סיני, ביישובים הבדוויים הלא מוכרים דורשים חינוך כמו לכולם, באתר הארץ, 2 ביוני 2004 עדאלה בעתירה המוגשת לבג"ץ בפעם השלישית: משרד החינוך לא מקיים את הבטחותיו לספק חינוך לילדי הכפר הלא מוכר א-זערורה בנגב, באתר עדאלה, 2 בנובמבר 2005 שירלי סיידלרו יניב קובוביץ, עלייה חדה בקצב הריסות מבנים בכפרים בדואיים בנגב, באתר הארץ, 9 ביולי 2015 בתיה רודד, נדחתה כריית הפוספטים בשדה בריר, באתר "העוקץ", 6 במרץ 2019 החלטה בעתירות לבג"ץ, 11 ביוני 2020
The Remix (אלבום של אריאנה גרנדה)

The Remix (בעברית: הרמיקס; מעוצב כ-アリアナ・グランデ: THE REMIX) הוא אלבום הרמיקס הראשון של הזמרת אריאנה גרנדה. האלבום יצא לאור ב-27 במאי 2015 על ידי חברת התקליטים ריפבליק רקורדס. האלבום כולל 15 רמיקסים לסינגלים משני אלבומיה הראשונים. הוא יצא לאור ביפן בלבד והגיע שם למקום ה-32. מידע על הסינגל "The Remix" באתר מיוזיק בריינז מידע על היצירה "The Remix" באתר Discogs "アリアナ・グランデ – ザ・リミックス". יוניברסל מיוזיק יפן. נבדק ב-3 במאי 2015. {{cite web}}: (עזרה)
וריזמו (ספרות)

וריזמו (באיטלקית: Verismo; המילה האיטלקית ל"ריאליזם" מהמילה Vero שפירושה אמת) הייתה תנועה ספרותית איטלקית שהגיעה לשיאה בין 1875 לתחילת המאה ה-20. שני האישים הבולטים בתנועה היו ג'ובאני ורגה ולואיג'י קפואנה (אנ') שגם חיברו את המניפסט שלה. קפואנה פרסם את הרומן "Giacinta", החשב בעצמו למעין "מניפסט" של התנועה. בשונה מהנטורליזם הצרפתי, שהתבסס על אידיאלים פוזיטיביסטיים, ורגה וקפואנה דחו טענות לגבי אופייה המדעי ותועלתה החברתית של התנועה. התנועה התגבשה בין השנים 1875–1895 על ידי קבוצת כותבים - בעיקר סופרים ומחזאים. היא לא היוותה אסכולה רשמית, אך התבססה על עקרונות ספציפיים. הולדתו הושפעה מאקלים פוזיטיביסטי שהציב אמונה מוחלטת במדע ובאמפיריציזם. חרף ההבדלים, התנועה הושפעה בבירור גם מהנטורליזם הצרפתי, שהתפשטה במאה ה-19 עם סופרים כמו אמיל זולא וגי דה מופאסאן. עבורם, הספרות צריכה להציג באופן אובייקטיבי את החברה ואת האנושות כמו תצלום, המייצגת בקפידה אפילו את המעמד החברתי הצנוע ביותר אפילו בהיבטיו הלא נעימים ביותר, כאשר המחברים מנתחים את החיים המודרניים האמיתיים כמו מדענים. הווריזמו הספרותי התפתח בחיי התרבות העירוניים הפוריים של מילאנו, שהפגישו אינטלקטואלים מאזורים שונים, אך נטו לחשוף ביצירותיהם דווקא את החיים במרכז ובדרום איטליה. סיציליה מתוארת ביצירותיהם של ורגה, קפואנה ופדריקו דה רוברטו, נאפולי ביצירות מאת מטילדה סראו וסלבטורה די ג'יקומו, סרדיניה ביצירותיה של גרציה דלדה, רומא בשיריה של צ'זארה פסקארלה וטוסקנה ביצירותיו של רנטו פוקיני. התנועה השפיעה הן על הוורזימו באופרה, והן על הנאוריאליזם האיטלקי בקולנוע. וריזמו (אופרה) נאו-ריאליזם איטלקי וריזמו, באתר אנציקלופדיה בריטניקה (באנגלית) "Verismo", New York City Opera Project: Madame Butterfly
סלופסק (פירושונים)

האם התכוונתם ל... סלופסק – עיר בפולין סלופסק (אנ') – מחוז בפולין סלופסק (אנ') – גמינה בפולין
אלעד קורן

אלעד קורן (נולד ב-3 ביולי 1968) הוא כדורגלן עבר ישראלי ששיחק בתפקיד המגן שמאלי. אלעד קורן גדל במחלקת הנוער של מכבי נתניה ועלה לקבוצה הבוגרת בשנת 1985. קורן היה המגן השמאלי הקבוע של נתניה, איתה הגיע למקום השני בעונת 1987/1988 בליגה הלאומית, ופעמיים לגמר גביע הטוטו (1987, 1989). במהלך עונת 1991–1992 פרק את הכתף והחסיר משחקים רבים. חברו לקבוצה גבי פקר תפס את מקומו בעמדת המגן השמאלי, וקורן התקשה לחזור להרכב. בעונת 1992–1993 הושאל קורן למכבי חיפה ובסיום העונה חגג עימה זכייה בגביע המדינה. בעונת 1993–1994 הושאל לעולה החדשה מכבי עירוני אשדוד ושיחק בה עונה אחת. בעונת 1994–1995 עבר למכבי הרצליה, בה שיחק במשך 4 עונות ובגיל 30 פרש מכדורגל. בכל הקריירה שיחק קורן בליגה הבכירה. גביע המדינה בכדורגל: זכייה: (1): 1992–1993 ליגת העל בכדורגל: מקום שני: 1987–1988 גביע הטוטו: גמר: 1987, 1989 מדיה וקבצים בנושא אלעד קורן בוויקישיתוף אלעד קורן, באתר Transfermarkt ילד טוב נתניה, עמי כברי מעריב 2 ביוני 1988
טצ'ב (פירושונים)

האם התכוונתם ל... טצ'ב – עיירה בפולין טצ'ב (אנ') – מחוז בפולין טצ'ב (אנ') – גמינה בפולין